2009.09.10. 14:58 – AronH
Club Venszdéj #24
Az eddigi talán legnyugisabb Venszdéj lett az eheti, a pörgés nagyjai is hátradőltek, de legalábbis a szitánk most ilyen hangulatban rostált. A klubban La Roux új videóval és remixekkel, Hangmás és a Headshotboyz, Calvin Harris és Deadmau5, új Bloc Party és közvetlen rokendrol. Szubjektív szűrőnkön újfent a blogoszféra, ha jobbat találtál, alázz be alant.
2009.09.09. 14:08 – lánggitár
Megtalálták a pénteken eltűnt Glasvegas-énekest
James Allan, a Glasvegas énekese még pénteken tűnt el, és a Mercury-díjátadón sem jelent meg kedden, pedig esélyesek voltak a győzelemre is (ami végül nem lett meg, mert a londoni Speech Debelle kapta). Senki nem tudta elérni, sem a társai, sem a családja. A pánik egészen szerdáig tartott, ugyanis a csapat menedzsere, Dean Cunning bejelentette, hogy Allan felhívta őt, és elmondta, New Yorkban van, semmi baja, ne aggódjon érte senki. Mellesleg ma már a többi tagnak is az Egyesült Államokba kellett repülni, ugyanis kezdődik a Kings Of Leonnal közös turnéjuk Bostonban. Mikor Cunningnál rákérdeztek, hogy csatlakozik-e a frontember hozzájuk, így válaszolt: "Hát, kurvára remélem!"
indie pop bulvár hír glasvegas